*Likumprojekts*

**Grozījumi Ieguldījumu pārvaldes sabiedrību likumā**

Izdarīt Ieguldījumu pārvaldes sabiedrību likumā (Latvijas Republikas Saeimas un Ministru Kabineta Ziņotājs, 1998, 3. nr.; 2000, 13. nr.; 2002, 23. nr.; 2004, 9. nr.; 2007, 9. nr.; 2008, 14., 15., 23. nr.; Latvijas Vēstnesis, 2010, 51. nr.; 2011, 173. nr.; 2013, 142., 192. nr.; 2016, 31. nr.; 2017, 75., 222. nr.; 2018, 225. nr.; 2019, 132. nr.) šādus grozījumus:

1. Aizstāt 5.panta piektajā daļā vārdus “likumu “Par privātajiem pensiju fondiem”” ar vārdiem “Privāto pensiju fondu likumu”.

2. 8.pantā:

izteikt otro daļu šādā redakcijā:

“(2) Sākotnējo kapitālu veido viens vai vairāki no Eiropas Parlamenta un Padomes 2013.gada 26.jūnija regulas (ES) Nr. 575/2013 par prudenciālajām prasībām attiecībā uz kredītiestādēm, un ar ko groza regulu (ES) Nr. 648/2012 (turpmāk — Regula Nr. 575/2013) 26. panta 1. punkta "a", "b", "c", "d" vai "e" apakšpunktā minētajiem elementiem.”;

izteikt sestās daļas 2.punktu šādā redakcijā:

“2) summu, kas noteikta Eiropas Parlamenta un Padomes 2019.gada 27.novembra regulas (ES) Nr. 2019/2033 par prudenciālajām prasībām ieguldījumu brokeru sabiedrībām, un ar ko groza regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014, 13. pantā;”;

izslēgt astoto daļu.

3. 10. pantā:

aizstāt septītajā daļā vārdus “kapitāla pietiekamības aprēķina projektu un prognozēto pastāvīgo izmaksu summu gadā” ar vārdiem “pašu kapitāla aprēķina projektu un fiksēto pieskaitāmo izdevumu summu gadā”;

papildināt ar 7.2 daļu šāda redakcijā:

“(72) Ja sabiedrība plāno sniegt šā likuma 5. panta otrajā un trešajā daļā minētos pakalpojumus, tā iesniedz Komisijai dokumentus atbilstoši Finanšu instrumentu tirgus likuma 103. pantā noteiktajām prasībām.”.

4. Izteikt 12. pantu šādā redakcijā:

“**12.pants. Licencē noteikto pakalpojumu maiņa**

(1) Ja sabiedrība vēlas mainīt licencē norādītos pakalpojumus, tā vienlaikus ar attiecīgu iesniegumu Komisijai iesniedz:

1) papildinājumus darbības plānā un grozījumus iekšējās kontroles sistēmas politikās un procedūrās, kas ir nepieciešami, lai nodrošinātu pārvaldes pakalpojumu sniegšanu atbilstoši šā likuma prasībām;

2) šā likuma 10.panta 7.2 daļā minētos dokumentus, ja sabiedrība vēlas uzsākt šā likuma 5. panta otrajā vai trešajā daļā minēto pakalpojumu sniegšanu.

(2) Lēmumu par sabiedrības licencē norādīto pārvaldes pakalpojumu vai šā likuma 5.panta otrajā un trešajā daļā minēto pakalpojumu maiņu Komisija pieņem 30 darbdienu laikā pēc visu šajā pantā minēto atbilstoši normatīvajos aktos noteiktajām prasībām sagatavoto un noformēto dokumentu saņemšanas.”.

5. 13.pantā:

izteikt otrās daļas 6.punktu šādā redakcijā:

“6) ievēro un izpilda citas vispārīgās ieguldījumu pakalpojumu sniegšanas prasības, kas saskaņā ar Finanšu instrumentu tirgus likuma XII nodaļu un Ieguldījumu brokeru sabiedrību likuma IV nodaļu ir noteiktas ieguldījumu brokeru sabiedrībām, kuras sniedz šādus ieguldījumu pakalpojumus un blakuspakalpojumus - portfeļa pārvaldību, ieguldījumu konsultācijas vai finanšu instrumentu turēšanu;”;

aizstāt otrās daļas 7. punktā vārdus "Finanšu instrumentu tirgus likumā" ar vārdiem "Ieguldījumu brokeru sabiedrību likumā".

6. 14.1 pantā:

izslēgt otrās daļas 2.punktā vārdus un skaitļus “vai Finanšu instrumentu tirgus likuma 127.2 panta trešās daļas 1. un 2.punktā”;

izteikt otrās daļas 3.punktu šādā redakcijā:

“3) atklāt trešajai personai informāciju vai izteikt viedokli, ja persona, kas informāciju atklājusi, zina vai tai vajadzētu zināt, ka informācijas atklāšanas rezultātā trešā persona veiks vai varētu veikt vai ieteikt citai personai veikt tādu darījumu ar finanšu instrumentiem, kurš personai, kas informāciju atklājusi, būtu kvalificējams kā personīgais darījums, uz kuru attiecas šīs daļas 1.punktā minētie ierobežojumi, vai kurš citādi izraisītu tās rīcībā esošās informācijas par neizpildītiem klienta uzdevumiem ļaunprātīgu izmantošanu, izņemot gadījumu, ja informācija tiek atklāta vai viedoklis tiek izteikts, veicot darba pienākumus vai profesionālo darbību.”.

7. Izslēgt 75.2 panta piektajā daļā vārdus "kurai saskaņā ar šo likumu individuāli un konsolidācijas grupas līmenī ir piemērojamas kapitāla pietiekamību regulējošās prasības".

Finanšu ministrs J.Reirs

Hammers, 67095441

aivis.hammers@fm.gov.lv